**И Н Ф О Р М А Ц И Я**

**за провеждане на конкурс за длъжността „Главен юрисконсулт“ в отдел ОПСКТД към дирекция „Стопански дейности“ при община Пловдив**

На основание чл. 34, ал. 3 от Наредбата за провеждане на конкурсите и подбора при мобилност на държавни служители и Протокол, конкурсната комисия информира допуснатите до конкурс кандидати за следното:

**Вторият етап от конкурса** – писмена разработка по следната тематика „Правни аспекти в сферата на търговските дружества с общинско участие в капитала“ /темата ще бъде разбита на 3 подтеми, една от които ще бъде изтеглена в деня на изпита/ ще се проведе на **31.05.2021 г.** /понеделник/ от 10.00 часа в сградата на община Пловдив с адрес: гр. Пловдив, пл. „Централен“ № 1, ет. 3, стая № 1. Допуснатите до участие в конкурса кандидати следва да носят документ за самоличност, предпазна маска и син химикал. Време за разработка на писмената работа – 1 час и 30 мин.

**Система за определяне на резултатите:**

**I. Критерии за оценка:**

1. Писмените разработки на кандидатите се оценяват по 5-степенна скала. Оценките на всеки кандидат е средноаритметична. До участие на интервю се допускат кандидати, чийто резултат е най-малко „4“.

**II. Критерии за оценка на интервю:**

 1. Интервюто ще се проведе на **31.05.2021** г. от 15.00 часа в сградата на община Пловдив с адрес: гр. Пловдив, пл. „Централен“ № 1, ет. 3, стая № 1.

2. По време на интервюто всеки член на комисията оценява представянето на всеки кандидат по определените компетентности въз основа на отговорите му по 5-степенна скала и попълва формуляр съгласно приложение № 5 към чл. 42, ал. 4 от Наредбата за провеждане на конкурсите и подбора при мобилност на държавни служители. Индивидуалният резултат от интервюто е средно аритметично от оценките на членовете на комисията;

 3. Минимален резултат, при който се смята, че интервюто е издържано успешно – 3.

 4. Окончателният резултат на всеки кандидат е сбор от резултата на писмената разработка умножен с коефициент – 3 и резултата от интервюто, умножен с коефициент – 4.